VENDIM
Nr. 172, datë 3.8.2018

MBI LICENCIMIN E SHOQËRISË “URADRIN” SHPK, NË AKTIVITETIN E TREGTIMIT TË ENERGJISË ELEKTRIKE

Në mbështetje të nenit 16 dhe nenit 37, pika 2, germa “d”, të ligjit nr. 43/2015 “Për sektorin e energjisë elektrike”, i ndryshuar; si dhe në zbatim të nenit 4, pika 1, germa “e”; nenit 5, pika 1, germa “e” dhe nenit 13 të “Rregullores për procedurat dhe afatet për dhënien, modifikimin, transferimin, rinovimin dhe heqjen e licensave në sektorin e energjisë elektrike” të miratuar me vendimin e Bordit të ERE-s, nr. 109, datë 29.6.2016; nenit 15 të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE, nr. 96, datë 17.6.2016; Bordi i ERE-s, në mbledhjen e tij të datës 3.8.2018, mbasi shqyrtoi relacionin e përgatitur nga Drejtoria e Licencimit dhe Monitorimit të Tregut për licencimin e shoqërisë “URADRIN” sh.p.k., në aktivitetin e tregtimit të energjisë elektrike, 
konstatoi se:
- Me shkresën e protokolluar në ERE, me nr. 455, datë 15.6.2018, shoqëria “URADRIN” sh.p.k., ka paraqitur në ERE kërkesën për t’u pajisur me licencë në aktivitetin e tregtimit të energjisë elektrike.
- Bordi i ERE-s, me vendimin nr. 153, datë 3.7.2018, filloi procedurën për licencimin e shoqërisë “URADRIN” sh.p.k. në aktivitetin e tregtimit të energjisë elektrike.
- Në vijim të kësaj vendimmarrje, me shkresën nr. 55/48 prot., datë 3.7.2018, u bë njoftimi në median e shkruar si dhe me shkresën nr. 455/1 prot., datë 11.7.2018, iu kërkua subjektit të plotësojë dokumentacionin e munguar i cili konsiston në vërtetimin e prokurorisë.
- Subjekti “URADRIN” sh.p.k., me shkresën e protokolluar në ERE, me nr. 455/3 prot., datë 17.7.2018, paraqiti në ERE dokumentacionin e munguar.
- Në përfundim të afatit 10 ditë pune, të përcaktuar në nenin 10, pika 11, të të “Rregullores për procedurat dhe afatet për dhënien, modifikimin, transferimin, rinovimin dhe heqjen e licencave në sektorin e energjisë elektrike” të miratuar me vendimin e Bordit të ERE-s, nr. 109, datë 29.6.2016, nuk rezultoi të ketë ndonjë vërejtje apo ankesë nga palët e treta, lidhur me aplikimin e bërë nga shoqëria “URADRIN” sh.p.k., për licencim në aktivitetin e tregtimit të energjisë elektrike.
- Aplikimi i shoqërisë “URADRIN” sh.p.k., plotëson tërësisht kërkesat e parashikuara nga ERE në “Rregulloren për procedurat dhe afatet për dhënien, modifikimin, transferimin, rinovimin dhe heqjen e licencave në sektorin e energjisë elektrike”, si më poshtë: 
- Formati dhe dokumentacioni për aplikim (neni 9, pika 1); 
- Dokumentacionin juridik, administrativ dhe pronësor (neni 9, pika 2); 
- Dokumentacionin financiar dhe fiskal (neni 9, pika 3);
- Dokumentacioni teknik për aktivitetin tregtimit të energjisë elektrike (neni 9, pika 4.8). 
Për gjithë sa më sipër, Bordi i ERE-s, 

VENDOSI:

1. Të licencojë shoqërinë “URADRIN” sh.p.k., në aktivitetin e tregtimit të energjisë elektrike, për një afat 5-vjeçar.
2. Drejtoria e Licencimit dhe Monitorimit të Tregut, të njoftojë aplikuesin për vendimin e Bordit të ERE-s. 
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare. 

